دار المحفوظات العموميه

دار المحفوظات العمومية المصريه هيا تانى اقدم دار محفوظات فى العالم بيرجع تاريخ انشائها لسنة 1829 على ايد محمد على باشا تحت اسم الدفتر خانه بهدف حفظ السجلات الرسميه للدوله بالقلعه. بتتبع الدار دلوقتى مصلحة الضرائب العقاريه احدى مصالح وزارة الماليه و فيها 150 مليون مستند رسمى و مكتبه نادره بتضم 10833 كتاب و كل معاهدات مصر ايام الدوله العثمانيه و 27500 خريطه نادره لمصر لمصر و العالم.وزاره الماليه - دار المحفوظات 

 التاريخ 
انشات دار المحفوظات فى مايو 1829 فى عهد محمد على باشا لحماية الوثائق و الاوراق الرسميه من الضياع و السرقه و يكون مقرها القلعه و اتسمت الاول الدفتر خانه و كانت بتتبع قلم الخزانة التابع للديوان الخديوى و اتسمت الدفتر خانه المصريه لتميزها عن مثيلتها فى اسطانبول بتركيا و تبعت بعد كده ديوان الماليه فى فبراير 1857 و نقلت تبعيتها لنظارة الداخليه فى 1876 و الحقت مره تانيه بنظار الماليه سنة 1905 و احيلت لمراقبة الاموال المقرره (مصلحة الضرائب العقاريه حاليا) و اتسمت وقتها بدار المحفوظات المصريه و دار المحفوظات العموميه سنة 1935.

 التنظيم 
تصغير|يسار
المبنى الاول (دار المحفوظات): اتعمل سنة 1829 ومدخله يواجة القلعه مباشره ويتكون من دورين على شكل مربع يتوسطه حوش. بيضم المبنى:
 دفاتر المواليد و الوفيات و التطعيم: و هيا دفاتر لكل المواليد و الوفيات على مستوى الجمهوريه و بيبدا دفاتر بعض المحافظات بيها من سنة 1838 و بتنتهى كل الدفاتر لحد سنة 1961.
 دفاتر المكلفات: و بتضم مكلفات الاطيان من سنة 1905, اجمالى الناحيه من سنة 1905, المساحة المعتمده 1901-1907, الجرد للعقارات من سنة 1902, مكلفة العوائد من سنة 1902, الميزانية المعتمده 1901-1907).
 المكتبه: تضم 10833 كتاب من اهمها (جريدة الوقائع المصريه من سنة 1885, الديكريتو "قرارات الخديوى", اتفاقيات السفراء بوزارة الخارجيه, الاحصاء السنوى السنة للقطن المصرى من سنة 1911, معاهدات بين مصر وبعض الدول الاجنبيه, قانون البوليس المصرى القديم, الدليل الجغرافى للقطن المصرى).
المبنى التانى (محفوظات الدفتر خانه): و بتضم مجموعه من الوثائق:
 دفاتر بيت المال المختصه بالتركات.
 دفاتر المواليد والمطعمين الخاصه بوزارة الصحه.
 دفاتر المتوفين وبلاغات الوفاه.
 دفاتر تعداد سنة 1264هـ عن الاهالى والعربان.
 وزارة العدل
 103960 مجلد لاحكام (المدنى, الجنائى, التجارى) من سنة 1894 وحتى سنة 1960.
 المضابط الشرعيه من سنة 1021هـ وحتى 1914م.
 القضايا الحسبيه والشرعيه لحد سنة 1956.
 وزارة التربيه والتعليم
 3261 سجل خاص بالادارة العامه للامتبارات من سنة 1894 وحتى سنة 1962.
 سجلات التعليم العالى.
 سجلات مصروفات التلاميذ.
 الهيئة العامه للتامين والمعاشات
 15695 ملف خاص بملفات خدمة العاملين بالحكومة المصريه من سنة 1830 وحتى سنة 1959.
 سجلات التعليم العالى.
 مكافاه نهاية الخدمه.
 وزارة الصحه
 سجلات القومسيون الطبى السنة بالقاهره.
 دفاتر المواليد والوفيات بانواعها.
 وزارة الرى والاشغال العموميه
 5810 محفظه تخص تفاتيش الرى.
 محافظ المنافع العامه.
 وزارة الداخليه
 دفاتر قيد التراخيص للطوايف من سنة 1859.
 دفاتر بصمة الاختام من سنة 1894.
 دفاتر اخطارات عن محلات مكلفه للراحه من سنة 1917.
 دفاتر قيد تراخيص العربات من سنة 1925.
 دفاتر محافظ الاحوال الشخصيه من سنة 1900.
 دفاتر قيد التراخيص للطوايف من سنة 1895.
 دفاتر احوال العمد والمشايخ من سنة 1890.
 دفاتر قيد العربان الوافدين الى مصر.
 دفاتر عتق الرقيق.
 مصلحة الاملاك الاميريه
 2280 محفظه تخص الاملاك الاميريه.
 1350 محفظه تمثل نحو 27000 خريطه تخص الخرائط المساحيه (كان منها خرائط استخدمت فى قضيه طابا).
 الجهاز المركزى للمحاسبات
 محفوظات الجهاز.
 استمارات ماهيات الهيئات الحكوميه.
 وزارة الدفاع
 38460 من محافظ الفروع الماليه تزن نحو 230760 طن.
 مخزن التجنيد (القرعه) العسكريه من سنة 1885.
 محفوظات السجلات الطبية العسكريه.
 محفوظات وزارة الدفاع.

 شوف كمان 
 دار الكتب والوثائق القوميه
 المجمع العلمى المصرى
 دور المحفوظات والوثائق القوميه فى مصر

 لينكات برانيه 

 مصادر 

تصنيف:هيئه حكوميه مصريه
تصنيف:القاهره
تصنيف:مصر
تصنيف:مكتبات مصر